**Befogadó magyar település**

A Fogyatékos Emberek Szervezeteinek Tanácsa

által kiírt pályázat

2016.

**A pályázat háttere:**

A Fogyatékos Emberek Szervezeteinek Tanácsa 2011-ben díjat alapított, amelyet kétévente átadazoknaka településeknek, amelyek elkötelezettek a hozzáférhető települési környezet megvalósítása, az esélyegyenlőséget kiemelten kezelő településpolitika folytatása és a fogyatékos emberek helyi szervezeteivel való szoros együttműködés kialakítása mellett.

**A pályázat célja:**

A Fogyatékossággal élő személyek jogairól szóló ENSZ Egyezményben megfogalmazott szemlélet erkölcsi jutalmazása, mely két éven keresztül biztosítja a támogatott számára hivatalos formában a megfogalmazott célban elért eredmények tanúságát.

**Díjazás, elismerés:**

Kategóriánként három befogadó magyar település emlékplakett általi erkölcsi elismerésben részesül. A támogatott két éven keresztül jogosult az emlékplakett hivatalos felhasználására az arculati elemei között. Az emlékplaketteket jelentős sajtóeseményként számon tartott, ünnepélyes díjátadó keretében nyújtja át a pályáztató.

**A pályázati téma:**

A Fogyatékos Emberek Szervezeteinek Tanácsa pályázatot hirdet a fogyatékossággal élő emberekkel kapcsolatos témában:

„Befogadó magyar település”

**A pályázók köre:**

A témának megfelelően két kategóriában, minden magyarországi település benyújthat pályázatot.

1. kategória: minden 50.000 fő lakost meghaladó település, illetve Budapest kerületei.

2. kategória: minden, 50.000 fő alatti lakosságszámú település, illetve Budapest kerületei.

**A pályázat benyújtásának határideje:**

2016. március 16., 23:59

**A pályázat benyújtásának formája:**

A kétfordulós pályázati programra a pályázati útmutató és adatlap letölthető az alábbi linken (<http://www.etikk.hu/feszt/>). A dokumentáció teljes körű kitöltését követően a pályázat megküldése a kiegészítő mellékletek csatolásával (pl. fénykép, sajtócikk) együtt a feszt@etikk.hu e-mail címre lehetséges a pályázati határidőn belül.

A pályázatot beküldő e-mail tárgyának tartalmaznia kell a következő címet:

„FESZT 2016 pályázati dokumentáció”.

Pályázat benyújtásával kapcsolatos kérdésekre a feszt@etikk.hu e-mail címen kaphat további felvilágosítást.

**A pályázat elbírálásának menete:**

A beérkező pályázati dokumentumok formai ellenőrzést követő szakmai elbírálását a Fogyatékos Emberek Szervezetinek Tanácsa 11 fős elnöksége végzi.

A pályázatok szakmai elbírálása az első fordulóban szakmai szempontsor alapján történik pontozással.

A második fordulóra bekerült pályamunkákról a pályázó rövid prezentációt tart az értékelő bizottság előtt, melynek eredményéről a prezentációt követő egy hónapon belül kiértesítünk minden pályázót.